**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO KEMPINGO VALDYMO IR NAUDOJIMO PERDAVIMO PAGAL KONCESIJOS SUTARTĮ“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant, kad Klaipėdos miesto savivaldybės taryba pritartų Klaipėdos miesto kempingo valdymo ir naudojimo perdavimui privačiam partneriui pagal koncesijos sutartį ir pavestų savivaldybės administracijai vykdyti privataus partnerio atrankos procedūrą pagal LR Koncesijų įstatymą.

**2. Projekto rengimo priežastys ir kuo remiantis parengtas sprendimo projektas.**

Pagal 2012-12-28 sudarytos Projekto finansavimo ir administravimo sutarties Nr. S-VP3-1.3-ŪM-05-R-31-014 10.12 punktą Klaipėdos miesto savivaldybės administracija įsipareigojo, kad Projekto įgyvendinimo metu sukurtai infrastruktūrai valdyti privatus investuotojas ar operatorius, galintis vykdyti ūkinę komercinę veiklą finansavimo lėšomis sukurtoje infrastruktūroje, būtų  atrinktas viešai ir skaidriai, vadovaujantis Lietuvos Respublikos teisės aktais, reglamentuojančiais viešojo ir privataus sektorių bendradarbiavimą (Lietuvos Respublikos koncesijų įstatymu, Lietuvos Respublikos viešųjų pirkimų įstatymu, Lietuvos Respublikos investicijų įstatymu, siekiant, kad Projektui nebūtų suteikta valstybės pagalba. Nesilaikant šiame punkte nustatytų reikalavimų, Projektui taikomos valstybės pagalbos teikimo nuostatos.

Atsižvelgiant į šią aplinkybę, Klaipėdos miesto savivaldybės administracija planuoja įgyvendinti partnerystės projektą dėl Klaipėdos miesto kempingo Šlaito g. 3, Klaipėdoje, valdymo ir naudojimo, perduodant kempingo valdymą ir naudojimą privačiam partneriui pagal koncesijos sutartį.

Savivaldybės administracijos prašymu, partnerystės galimybių studiją parengė VšĮ Centrinė projektų valdymo agentūra. Šioje galimybių studijoje nurodyta, kad tikslinga Klaipėdos miesto kempingo valdymą ir naudojimą perduoti privačiam partneriui pagal koncesijos sutartį.

Vadovaujantis Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 28 punktu, partnerystės projektas ir galimybių studija buvo pateikti LR Finansų ministerijai dėl nuomonės pateikimo apie planuojamo įgyvendinti projekto finansines sąlygas ir rizikos paskirstymą tarp partnerystės projekto šalių.

Pagal Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480, 29 punktą sprendimą dėl savivaldybės įgyvendinamo partnerystės projekto tikslingumo priima Savivaldybės taryba.

**3. Kokių rezultatų laukiama.**

Priėmus šį Savivaldybės tarybos sprendimą būtų sudaryta galimybė vykdyti Klaipėdos miesto kempingo valdymo ir naudojimo perdavimo pagal koncesijos konkurso procedūras.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sudaroma galimybė vykdyti Klaipėdos miesto kempingo valdymo ir naudojimo perdavimo pagal koncesijos konkurso procedūras.

Teikiame svarstyti šį sprendimo projektą.

Turto skyriaus vedėja Genovaitė Paulikienė